62020CO0113_INF
Определение на Съда (шести състав) от 1 октомври 2020 г. —Slovenský plynárenský priemysel
(Дело C‑113/20)
„Преюдициално запитване — Член 99 от Процедурния правилник на Съда — Директива 90/435/ЕИО — Обща система за данъчно облагане на дружества майки и дъщерни дружества от различни държави членки — Приложно поле ratione temporis — Данък върху доходите за данъчен период, предхождащ датата на присъединяването на държавата членка към Европейския съюз — Акт за определяне на данъчното задължение, издаден след датата на присъединяването“
Преюдициални въпроси — Компетентност на Съда — Граници — Тълкуване на директива на Съюза относно общата система за данъчно облагане на дружества майки и дъщерни дружества от различни държави членки — Събиране на неплатен данък върху доходите, дължим за период, предхождащ присъединяването на държавата членка към Европейския съюз — Акт за определяне на данъчното задължение, издаден след датата на присъединяването — Изключване
(член 267 ДФЕС; Директива 90/435 на Съвета)
(вж. т. 25, 30 и 31 и диспозитива)
Диспозитив
Директива 90/435/ЕИО на Съвета от 23 юли 1990 година относно общата система за данъчно облагане на дружества майки и дъщерни дружества от различни държави членки не се прилага, в случай че данъчният орган на държава членка е пристъпил към събиране от данъчнозадължено лице на неплатен данък върху доходите, дължим за данъчен период, предхождащ присъединяването на тази държава членка към Европейския съюз, с акт за установяване на задължение, издаден след нейното присъединяване.